ddrg/super_eurlex huggingface dataset:
Virallinen lehti nro C 082 , 17/03/1998 s. 0105



KIRJALLINEN KYSYMYS E-2548/97 komissiolle esittäjä(t): Jesús Cabezón Alonso (PSE) (24. heinäkuuta 1997) Aihe: Ennakointia ylimääräisestä työllisyyshuippukokouksesta Voidaanko ylimääräiseltä työllisyyshuippukokoukselta odottaa Essenissä ja Madridissa saavutettuja toimia pidemmälle meneviä toimia? Komission jäsenen Pádraig Flynnin komission puolesta antama yhteinen vastaus kirjallisiin kysymyksiin E-2547/97, E-2548/97 ja E-2549/97 (3. lokakuuta 1997) Työllisyyttä koskevan osaston sisällyttäminen Amsterdamin sopimukseen merkitsee sitä, että työllisyys on raha- ja veropolitiikan tapaan yksi unionin toiminnan painopisteistä. Ensisijainen vastuu työllisyyspolitiikasta on edelleen jäsenvaltioilla, mutta nyt työllisyyden katsotaan olevan kaikkia koskettava yhteinen asia, johon liittyvää politiikkaa on tarpeen koordinoida Euroopan tasolla. Uuden perussopimuksen mukaan työllisyys on lisäksi otettava huomioon kaikessa yhteisön politiikassa. Kaikkien poliittisten toimien suunnittelussa ja toteuttamisessa on siis selvästi arvioitava niiden työllisyysvaikutukset. Marraskuussa 1997 järjestettävä ylimääräinen Eurooppa-neuvoston kokous osoittaa, kuinka vahvasti jäsenvaltiot ovat sitoutuneet uuden perussopimuksen määräysten välittömään täytäntöönpanoon. Kokouksen odotetaan keskittyvän kolmeen aiheeseen: Ensinnäkin arvioidaan työllisyystilannetta ja Euroopan työllisyysstrategian toteuttamisen edistymistä. Toiseksi tarkastellaan tapoja, joilla jäsenvaltiot aikovat panna perussopimuksen määräykset täytäntöön, ja määritetään jäsenvaltioiden parhaat työllisyyden ja syrjäytymisen torjunnassa käyttämät toimintatavat. Kolmanneksi määritellään jäsenvaltioiden työllisyyspolitiikalle toiminnalliset tavoitteet sisällytettäväksi niihin työllisyyttä koskeviin suuntaviivoihin, jotka komissio jäsenvaltioille esittää. Kunhan kaikki jäsenvaltiot ovat ratifioineet työllisyyttä koskevan osaston 5 artiklan, neuvosto voi päättää jäsenvaltioiden yhteistyötä edistävistä toimenpiteistä ja tukea jäsenvaltioiden toimia tekemällä aloitteita kokemusten ja hyvien toimintatapojen vaihtamiseksi. Amsterdamin kokouksesta tehdyissä puheenjohtajan päätelmissä ja kokouksen hyväksymässä kasvua ja työllisyyttä koskevassa päätöslauselmassa sitoudutaan poliittisesti panemaan määräykset ripeästi täytäntöön. Komissio pyrkii kaikin tarvittavin keinoin tekemään tämän mahdolliseksi.
Virallinen lehti nro C 082 , 17/03/1998 s. 0041



KIRJALLINEN KYSYMYS E-2184/97 neuvostolle esittäjä(t): Hiltrud Breyer (V) (25. kesäkuuta 1997) Aihe: Uuselintarvikkeita koskeva asetus (EY) 258/97 - todentamismenetelmien edelleen kehittäminen Mitä EU:n toimielimet aikovat tehdä sen mahdollistamiseksi, että todentamismenetelmiä voidaan kehittää edelleen? Vastaus (28. lokakuuta 1997) Neuvostolla ei ole erityisiä toimivaltuuksia tältä osin eikä sille ole tiedotettu toisten toimielinten eikä erityisesti Euroopan parlamentin aikomuksista tässä asiassa, paitsi niistä tehtävistä, jotka aiheutuvat komissiolle asetuksen 258/97 ((EYVL L 43, 14.2.1997, s.1. )) ja erityisesti sen 4 artiklan 4 kohdan perusteella.
Virallinen lehti nro C 082 , 17/03/1998 s. 0039



KIRJALLINEN KYSYMYS E-2176/97 neuvostolle esittäjä(t): Hiltrud Breyer (V) (25. kesäkuuta 1997) Aihe: Uuselintarvikkeita koskeva asetus (EY) 258/97 - todentamismenetelmät Aiotaanko geneettisesti muunnetun tuotteen ja geneettisesti muuntelemattoman tuotteen välinen ero todentaa ainoastaan uuden, lisätyn geenin tuottaman proteiinin avulla? Yhteinen vastaus kirjallisiin kysymyksiin E-2160/97, E-2162/97, E-2164/97, E-2166/97, E-2176/97, E-2178/97, E-2180/97, E-2182/97 ja E-2186/97 (28. lokakuuta 1997) Kuten asetuksen (EY) N:o 258/97 ((EYVL L 43, 14.2.1997. )) 8 artiklan 1 kohdan a alakohdassa on säädetty, asianmukaisella analyysillä on voitava tarvittaessa osoittaa, että jonkun elintarvikkeen tai elintarvikkeen ainesosan tietyt ominaisuudet ¨eroavat tavanomaisen elintarvikkeen tai elintarvikkeen ainesosan vastaavista ominaisuuksista, ottaen huomioon tällaisten ominaisuuksien luontaiset hyväksyttävissä rajoissa esiintyvät vaihtelut¨. Muistutettakoon lisäksi, että 8 artiklan soveltamista koskevista yksityiskohtaisista säännöistä päätetään 13 artiklassa säädetyn (komitologia) menettelyn mukaisesti. Kysymysten sanamuodon perusteella ei voi tunnistaa, mitä tarkastuksia arvoisa parlamentin jäsen tarkoittaa. Joka tapauksessa yleisiä elintarvikkeiden valvontaa koskevia yhteisön lainsäädännön säädöksiä sovelletaan. Asetuksen 258/97 4 ja 6 artiklan mukaisesti toteutettavia arviointeja koskevista yksityiskohtaisista säännöistä ja erityisesti jäsenvaltioiden tehtävästä arviointeja tekevien elinten suhteen on säädetty 4 artiklan 3 kohdassa, 6 artiklan 2,3 ja 4 artiklassa sekä tiettyjen tapauksien osalta 7 ja 9 artiklassa. Huomattakoon, että 4 artiklan 4 kohdan mukaisesti komissio julkaisee suosituksia tieteellisistä näkökohdista, jotka koskevat ensiarviointien laatimista. Näiden säännösten täydennyksenä sovelletaan tarvittaessa direktiivin 90/220/ETY ((EYVL L 117, 8.5.1990. )) voimassa olevia säännöksiä. Analyysimetodien osalta muistutettakoon, että direktiivin 93/99/ETY ((EYVL L 290, 24.11.1993. )) 4 artiklan mukaisesti jäsenvaltioiden on huolehdittava siitä, että virallisessa elintarvikkeiden tarkastuksessa käytettävien analyysimenetelmien hyväksynnässä noudatetaan mahdollisuuksien mukaan tiettyjä elintarvikkeiden tarkastuksessa tarvittavien, yhteisön näytteenottomenettelyjen ja analyysimenetelmien käyttöön otosta annetussa direktiivissä 85/591/ETY ((EYVL L 372, 31.12.1985. )) vahvistettuja arviointiperusteita.
Virallinen lehti nro C 082 , 17/03/1998 s. 0051



KIRJALLINEN KYSYMYS E-2286/97 komissiolle esittäjä(t): Patricia McKenna (V) (2. heinäkuuta 1997) Aihe: Geenimuunnettu rapsi Euroopan unionin komissio hyväksyi 9. kesäkuuta geenimuunnetun, torjunta-aineita kestävän rapsin markkinoille päästämisen. Torjunta-aineita kestävän rapsin on kehittänyt belgialainen yritys Plant Genetic System. Onko komissio teettänyt minkäänlaisia tutkimuksia tämän geenimuunnetun organismin markkinoille päästämisen terveys- ja ympäristövaikutusten arvioimiseksi? Millä perusteella komissio päätti olla noudattamatta varovaisuutta tämän tapauksen suhteen? Komission jäsenen Ritt Bjerregaardin komission puolesta antama vastaus (18. syyskuuta 1997) Komissio teki 6 päivänä syyskuuta 1997 kaksi päätöstä geneettisesti muunnetun rapsin markkinoille saattamisesta, josta oli tehnyt ilmoituksen yritys nimeltä Plant Genetic Systems (PGS) ((EYVL L 164, 21.6.1997. )). Näiden päätösten johdosta Ranska myöntää luvat näiden tuotteiden markkinoille saattamiseen, jolloin niitä voidaan käyttää samalla tavoin kuin mitä tahansa perinteisellä tavalla viljeltyä rapsia. Kyseisiä geneettisesti muunneltuja organismeja sisältävien, niistä koostuvien tai niistä johdettujen elintarvikkeiden tai niiden ainesosien markkinoille saattamista säädellään uuselintarvikkeista ja elintarvikkeiden uusista ainesosista annetulla asetuksella (EY) 258/97 ((EYVL L 43, 14.2.1997. )). Varovaisuusperiaatteen mukaisesti, johon geneettisesti muunnettujen organismien tarkoituksellisesta levittämisestä ympäristöön annettu direktiivi 90/220/ETY perustuu, hakija antoi kaikki tarvittavat tiedot, jotta voitiin arvioida kyseisten tuotteiden vapauttamisen mahdolliset vaikutukset ihmisten terveyteen ja ympäristöön. Esitettyihin asiakirjoihin sisältyi tutkimuksia, jotka koskivat geenimuunnettujen B94-2 -rapsien siementen itävyyttä, geenimuunnettujen kevätrapsien reagointia maanviljelystoimenpiteisiin, geenimuunnetulla rapsilla tehtyjen aikaisempien kokeilujen jäännösvaikutusten seurantaa, yksityiskohtaisia havaintoja hyönteisistä, jotka hyödyntävät PGS:n geenimuunnettua rapsia, rapsinsiementen hajoamiskoetta, B94-2 -rapsinsiementen laatuanalyysiä, laboratoriossa tuotetun geenimuunnetun rapsiristeytyksen öljyn ja puristusjätteen yksityiskohtaista luonnehdintaa, geenimuunnetun ja -muuntamattoman rapsin siementen yksityiskohtaista analysointia, öljyttömän geenimuunnetun rapsin siemenille tehtyä fosfoaminosiirtokoetta (PAT) sekä geenimuunnetun rapsin mettä hyödyntävien mehiläisten tuottaman hunajan kulutusta. Mainitut kaksi päätöstä tehtiin direktiivin 90/220/ETY mukaisen säätelykomitean määräenemmistön annettua niistä puoltavan lausuntonsa.
Virallinen lehti nro C 082 , 17/03/1998 s. 0015



KIRJALLINEN KYSYMYS E-1722/97 neuvostolle esittäjä(t): Ana Palacio Vallelersundi (PPE) (22. toukokuuta 1997) Aihe: Yleisön oikeus tutustua neuvoston asiakirjoihin Äskettäisten lehtiartikkelien mukaan neuvosto on antanut oikeusasiamiehelle vastauksen toimittaja Bunyanin tekemään kanteluun epäillyistä hallinnollisista epäkohdista, jotka liittyvät päätöksen 93/371/ETY ((EYVL L 340, 31.12.1993, s. 43, jota on viimeksi muutettu päätöksellä 96/705 (EYVL L 325, 14.12.1996, s.19). )) yleisön oikeudesta tutustua neuvoston asiakirjoihin soveltamiseen. Näyttää siltä, että koska on kysymys pelkästään Euroopan unionista tehdyn sopimuksen osastoon IV liittyvistä asiakirjoista, neuvoston mielestä oikeusasiamies ei ole toimivaltainen tutkimaan kyseistä valitusta. Koska tämä aihe kiinnostaa Euroopan parlamenttia, voisiko neuvosto lähettää minulle jäljennöksen kyseisestä oikeusasiamiehelle lähetetystä vastauksesta? Yhteinen vastaus kirjallisiin kysymyksiin E-1722/97 ja E-1813/97 (28. lokakuuta 1997) Euroopan unionin oikeusasiamiehen toimivallasta on määrätty Euroopan yhteisön perustamissopimuksen 138 e artiklassa. Kyseistä sopimusta sovelletaan Euroopan unionista tehdyn sopimuksen (SEU) VI osastossa sikäli kuin siitä määrätään SEU:n K.8 artiklassa. 138 e artiklaa ei kuitenkaan mainita niiden Euroopan yhteisön perustamissopimuksen määräysten luettelossa, joita sovelletaan SEU:n VI osastossa. Uudessa Amsterdamin sopimuksessa määrätään, että Euroopan yhteisön perustamissopimuksen 138 e artiklassa tarkoitettuja määräyksiä voidaan soveltaa SEU:n VI osastossa tarkoitettuja aloja koskeviin määräyksiin. Neuvosto lähetti 26. maaliskuuta ja 20. kesäkuuta 1997 päivätyssä kirjeissään oikeusasiamiehelle Tony Bunyanin tekemiä kanteluja koskevan yksityiskohtaisen vastauksen. Arvoisille parlamentin jäsenille toimitetaan välittömästi jäljennökset neuvoston oikeusasiamiehelle lähettämistä kahdesta kirjeestä ((Neuvoston jäsenten äänestysselitykset tästä kysymyksestä on julkistettu. )).
KIRJALLINEN KYSYMYS P-2801/97 komissiolle esittäjä(t): Hiltrud Breyer (V) (1. syyskuuta 1997)

Aihe: Temelinin ydinvoimala Tsekin tasavallassa

Tsekin tasavallassa lähellä Itävallan rajaa sijaitsevassa Temelinissä rakennetaan kahta reaktoria, jotka ovat tyyppiä VVER-1000. Rakennustyöhön liittyy suuria teknisiä, rahoituksellisia, organisatorisia ja oikeudellisia ongelmia. Alkuperäistä käyttöönottoajankohtaa 1992 on lykätty virallisesti useita kertoja; viimeisin arvio valmistumisajankohdasta on vuosi 1999/2000. Kokonaiskustannukset olivat alkuperäisen suunnitelman mukaan 26 miljardia korunaa ja nyt ainakin 85 miljardia korunaa (noin 5 miljardia Saksan markkaa). Kustannusten nousu aiheutuu jälkikäteen asennettavasta ohjaus- ja polttoaine-elementtijärjestelmästä, jonka toimittaa amerikkalainen yhtiö Westinghouse venäläisten puutteellisten perusrakennesuunnitelmien ja useiden todettujen yhteensopivuusongelmien ja laadullisten puutteiden takia. Tästä syystä on pelättävissä, että turvallisuus ei suinkaan lisäänny vaan pikemminkin vähenee.

1. Miten komissio suhtautuu siihen, ettei ole käyty läpi uutta hyväksyntämenettelyä, tehty ympäristövaikutusten arviointia, kustannusten optimointitutkimusta, turvallisuusanalyysiä eikä toteutettu kansalaisten osallistumismenettelyä (public participation process), vaikka Temelinin ydinvoimalahankkeeseen liittyy huomattavia jälkikäteen tehtyjä muutoksia, joiden takia EU-rajalle pystytetään maailmanlaajuisesti testaamaton VVER-1000-reaktorin prototyyppi?

2. Miten komissio aikoo huomioida tämän asian Tsekin tasavallan mahdollisen EU-jäsenyyden yhteydessä?

3. Onko komissio tietoinen Itävallan kansalliskokouksen 9. heinäkuuta 1997 tekemistä yksimielisistä päätöksistä, joiden mukaan tulevissa KIE-maiden kanssa käytävissä jäsenyysneuvotteluissa pyritään mm. saamaan aikaan suunnitelmia ydinvoimasta luopumiseksi sekä EU:n rahoitusvälineitä tähän tarkoitukseen, ja mikä on komission arvio tästä esimerkiksi Temelinin ydinvoimalan ja Tsekin tasavallan tapauksessa?

Komission jäsenen Hans van den Broekin komission puolesta antama vastaus (24. syyskuuta 1997)

1. Komissio ei rahoita miltään osin Temelinin ydinvoimalassa parhaillaan käynnissä olevia muutostöitä, eikä sillä sen vuoksi ole tietoa kyseisessä voimalassa suoritettavien töiden yksityiskohdista. Yleisemmin ottaen komissio haluaa lisäksi tuoda esiin, että se tukee Phare-ohjelman kautta Tsekin tasavallan ydinturvallisuusviranomaisena toimivaa valtion ydinturvallisuusvirastoa. Tähän tukeen kuuluu yleisen menetelmiä koskevan tiedon välittäminen, ja Temelinin ydinvoimalaan liittyen valmistellaan parhaillaan sopimusta, jonka tarkoituksena on antaa valtion ydinturvallisuusvirastolle tukea ydinvoimalan toimiluvan myöntämisprosessin aikana.

2. Komissio jatkaa valtion ydinturvallisuusviraston tukemista varmistaakseen, että voimalan toimiluvan myöntämisestä vastaa riippumaton ja pätevä elin.

3. Komissio on tietoinen Itävallan parlamentin päätöksistä. Tältä osin komissio viittaa 16. heinäkuuta 1997 antamansa Tsekin tasavaltaa koskevan lausunnon olennaisiin osiin. ((KOM(97) 2009 ))
Virallinen lehti nro C 082 , 17/03/1998 s. 0051



KIRJALLINEN KYSYMYS E-2285/97 komissiolle esittäjä(t): John Iversen (PSE) ja Kirsten Jensen (PSE) (2. heinäkuuta 1997) Aihe: Torjunta-aineet sallittujen aineiden listalla Voiko komissio vahvistaa, että se on lisäämässä Paraquat-nimisen torjunta-aineen EU:n sallittujen aineiden listalle? Jos vastaus on myönteinen, voiko komissio selittää miten se arvioi tällaiset kemikaalit? Mitä turvatoimia komissio pitää tarpeellisina Paraquatia käytettäessä, erityisesti kun on kyse ympäristö- ja työympäristöongelmista? Komission jäsenen Franz Fishlerin komission puolesta antama vastaus (12. syyskuuta 1997) Parakvatti on todellakin yksi tehoaineista, joita parhaillaan arvioidaan direktiivin 91/414/ETY ((Neuvoston direktiivi 91/414/ETY kasvinsuojeluaineiden markkinoille saattamisesta - EYVL L 230, 19.8.1991. )) ja asetuksen (ETY) 3600/92 ((Komission asetus (ETY) 3600/92 kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä - EYVL L 366, 15.12.1992. )) säännösten mukaan tarkastellen sen mahdollista sisällyttämistä yhteisön hyväksyttyjen aineiden luetteloon. Kuten direktiivin 5 artiklassa mainitaan, voidaan tehoaine sisällyttää direktiivin liitteeseen I ainoastaan, jos nykyisen tieteellisen ja teknisen tietämyksen valossa voidaan olettaa, että kyseistä tehoainetta sisältävät kasvinsuojeluaineet eivät hyvää kasvinsuojelukäytäntöä noudatettaessa vaikuta haitallisesti ihmisten tai eläinten terveyteen tai että niillä ei ole sellaisia ympäristövaikutuksia, joita on mahdoton hyväksyä. Sen jälkeen, kun tehoaine on sisällytetty direktiivin liitteeseen I, jäsenvaltioiden on lisäksi tarkistettava kyseistä tehoainetta sisältäviin kasvinsuojeluaineisiin liittyvät luvat sisällyttämistä koskevien ehtojen ja yhtenäisten periaatteiden mukaisesti (liite VI) vahvistettavan ajan kuluessa. Parakvatin arviointi jatkuu edelleen ja parakvattiin liittyviä päätelmiä käsittelevät selonteot ovat vielä valmisteluvaiheessa. Sen vuoksi kestää jonkin aikaa, ennen kuin päätösluonnoksesta voidaan keskustella jäsenvaltioiden kanssa pysyvässä kasvinsuojelukomiteassa ja ennen kuin päätöstä siis voidaan tehdä.
Virallinen lehti nro C 082 , 17/03/1998 s. 0072



KIRJALLINEN KYSYMYS E-2421/97 komissiolle esittäjä(t): Joan Vallvé (ELDR) (11. heinäkuuta 1997) Aihe: Sikaruttopesäkkeet Lleidan alueella Ottaen huomioon äskettäin Lleidan alueella paljastuneet klassisen sikaruton pesäkkeet ja pysyvän eläinlääkintäkomitean vastuuhenkilöiden alueelle tekemän käynnin tulokset Euroopan komissio antoi yhteisön päätöksen 97/285/EY ((EYVL L 114, 1.5.1997, s. 47. )), jolla määrättiin erityisehdoista yhteisön sisällä tapahtuvaan yksinomaan mainitulta alueelta peräisin olevan lihan ja sikaeläimiin kuuluvien yksilöiden vaihtokauppaan Tämän vuoksi eri jäsenvaltiot ovat sopeuttaneet Espanjan kanssa harjoittaman sianlihakauppansa mainitun päätöksen mukaisesti lukuunottamatta Portugalia, joka on yksipuolisesti sulkenut rajansa kaikelta sekä kyseiseltä alueelta että lisäksi koko Katalonian alueelta peräisin olevan sianlihan ja sianlihatuotteiden kaupalta ja vahingoittanut näillä toimenpiteillä tavaroiden ja kaupan vapaata liikkuvuutta. Mihin toimenpiteisiin komissio on ryhtynyt ja/tai aikoo ryhtyä palauttaakseen tämän Euroopan unionissa tärkeän perusperiaatteen noudattamisen? Komission jäsenen Franz Fischlerin komission puolesta antama vastaus (9. syyskuuta 1997) Komission päätöksellä 97/285/EY ((EYVL L 114, 1.5.1997 )) otettiin käyttöön tietyjä suojatoimenpiteitä, jotta estettiin klassisen sikaruton viruksen leviäminen Espanjasta Urgillin, Nogueran, Segriàn ja Garriguesin alueilta. Komissio on hiljattain saanut tietää Portugalin käyttöön ottamista yksipuolisista toimenpiteistä, jotka johtuvat Leridan tautitilanteesta. Komissio tutkii asiaa.
Virallinen lehti nro C 082 , 17/03/1998 s. 0035



KIRJALLINEN KYSYMYS E-2144/97 neuvostolle esittäjä(t): Hiltrud Breyer (V) (24. kesäkuuta 1997) Aihe: Uuselintarvikkeita koskeva asetus (EY) 258/97 - merkintöjä koskevat määräykset Kuinka valvonnasta vastaavat viranomaiset tarkistavat, noudatetaanko merkintöjä koskevia määräyksiä? Yhteinen vastaus kirjallisiin kysymyksiin E-2144/97, E-2146/97 ja E-2152/97 (20. lokakuuta 1997) Jollei sen 8 artiklan 3 kohdan täytäntöönpanosta muuta johdu, asetuksessa N:o 258/97 ei säädetä nimenomaisesti kysyjän tarkoittamien tarkastus- tai valvontaelinten perustamisesta. Asetuksen täytäntöönpanon valvonnassa kansallisella tasolla noudatettavat käytännön säännöt kuuluvat jäsenvaltioiden vastuualueeseen.
Virallinen lehti nro C 082 , 17/03/1998 s. 0080



KIRJALLINEN KYSYMYS E-2442/97 komissiolle esittäjä(t): Graham Watson (ELDR) (16. heinäkuuta 1997) Aihe: Maidon käyttövalmiutta koskeva EU-ohjelma Onko komissiolla vertailevia tilastotietoja maidon käyttövalmiutta koskevan ohjelman kautta tuotetun maidon määristä kaikissa jäsenvaltioissa? Kuinka paljon enemmän tai vähemmän maitoa tuotetaan maissa, joilla on yksityistetyt jakelujärjestelmät? Komission jäsenen Franz Fischlerin komission puolesta antama vastaus (10. syyskuuta 1997) Alla olevassa taulukossa on yhteisön koulumaitojärjestelmässä lukuvuonna 1995/1996 jaetun maidon ja maitotuotteiden kokonaismäärä kussakin jäsenvaltiossa. Tähän määrään vaikuttavat useat tekijät, kuten tukea saavien oppilaiden määrä, maidon suhteellinen kulutus jäsenvaltiossa, koulumaitoperinne, järjestelmän käytännön toteutus sekä tavaran toimittajien tai paikallis- ja kouluviranomaisten erityinen toiminta järjestelmän käytön kannustamiseksi. Koska osatekijöitä on näin monia, komissio ei voi arvioida yksityistettyjen jakelujärjestelmien vaikutusta koulumaidon käyttöön. >TABLE>
Virallinen lehti nro C 082 , 17/03/1998 s. 0043



KIRJALLINEN KYSYMYS E-2204/97 neuvostolle esittäjä(t): Hiltrud Breyer (V) (25. kesäkuuta 1997) Aihe: Uuselintarvikkeita koskeva asetus (EY) 258/97 - uuselintarvikkeiden lupia koskeva avoimuus kansalaisten kannalta 1. Miten aiotaan jatkossa varmistaa kansalaisten kannalta tarpeellinen avoimuus ja tiedonsaanti? 2. Aiotaanko kuluttajakeskuksille tiedottaa kaikista myönnetyistä luvista? 3. Miten varmistetaan, että nämä tiedot toimitetaan täydellisinä ja lyhyessä ajassa? Yhteinen vastaus kirjallisiin kysymyksiin E-2192/97 ja E-2204/97 (28. lokakuuta 1997) Rajoittamatta kyseistä alaa koskevia kansallisia säädöksiä, arvoisan parlamentin jäsenen mainitseman asetuksen 5 artiklassa esimerkiksi on jo säädetty, että ilmoituksista tehty tiivistelmä julkaistaan. Kyseisen asetuksen 7 artiklan 3 kohdan mukaisesti samoin menetellään päätösten osalta. Näiden säännösten pitäisi tehdä jäsenvaltioille helpommaksi panna tarvittaessa täytäntöön kyseisen asetuksen 12 artiklan säännösten mukainen terveydelle vaaraa aiheuttavan elintarvikkeen tai elintarvikkeen ainesosan kaupan tai käytön rajoittaminen tai keskeyttäminen alueellaan. Lopuksi, asetuksen 10 artiklan säännöksiä, kyseistä alaa koskevia kansallisia säädöksiä ja tietyissä tapauksissa direktiivin 90/220/ETY ((EYVL L 117, 8.5.1990. )) 22 artiklan säännöksiä rajoittamatta 14 artiklassa säädetään, että komissio toimittaa kertomuksen asetuksen täytäntöönpanosta ja tarkastelee ¨sen vaikutuksia kuluttajavalitukseen¨.
Virallinen lehti nro C 082 , 17/03/1998 s. 0042



KIRJALLINEN KYSYMYS E-2188/97 neuvostolle esittäjä(t): Hiltrud Breyer (V) (25. kesäkuuta 1997) Aihe: Uuselintarvikkeita koskeva asetus (EY) 258/97 - tuotteesta ilmoittaneen velvollisuus luovuttaa todentamisvälineet Onko lisäksi määrätty, että tuottajat velvoitetaan toimittamaan käytössään olevat ja vakiintuneet todentamisvälineet, mukaan lukien näytemateriaali, todentamisessa tarvittavat vasta-aineet, vastaavat geenisondit, uuttamista koskevat dokumentit jne. valvonnasta vastaaville viranomaisille? Yhteinen vastaus kirjallisiin kysymyksiin E-2188/97, E-2190/97 ja E-2194/97 (28. lokakuuta 1997) Arvoisan parlamentin jäsenen mainitseman asetuksen 4 artiklan 4 kohdassa, jota täydennetään mahdollisesti 5 kohdan mukaisesti, tai tiettyjen tapauksien osalta saman asetuksen 3 artiklan 4 kohdassa tai 9 artiklan 1 kohdassa säädetään markkinoille saattamista koskevien hakemusten tueksi toimitettavista tiedoista. Nämä tiedot eivät rajoita kyseisen asetuksen 4 artiklan 3 kohdassa tarkoitettujen elintarvikearviointeja tekevien elinten arvointimenettelyjen täytäntöönpanoa.
Virallinen lehti nro C 082 , 17/03/1998 s. 0067



KIRJALLINEN KYSYMYS E-2384/97 komissiolle esittäjä(t): Nikitas Kaklamanis (UPE) (10. heinäkuuta 1997) Aihe: Murtautuminen Euroopan unionin komission tiedostoihin Belgian lehdistön tietojen mukaan toistaiseksi ei ole ryhdytty mihinkään jatkotoimiin sen suhteen, että komission tiedostoihin oli murtauduttu - ja vieläpä ajankohtana, jolloin neuvottelut GATT-sopimuksen allekirjoittamisesta olivat täydessä käynnissä. Nämä tiedot, jotka koskivat EU:n virallista kantaa useisiin GATT-neuvottelujen yhteydessä esille tuleviin aiheisiin, olivat päätyneet omituisella tavalla USA:ta neuvotteluissa edustaneiden henkilöiden haltuun. Voiko komissio tehdä selkoa seuraavista asioista: onko näin tärkeitä tietoja todellakin siirretty laittomasti, voidaanko syylliset jäljittää ja mitä sanktioita voidaan asettaa (tai olisi asetettava) tällaiselle teolle, joka on heikentänyt vakavalla tavalla eurooppalaisten neuvotteluasemia? Komission puheenjohtajan Jacques Santerin komission puolesta antama vastaus (24. syyskuuta 1997) Komissio pyytää arvoisaa parlamentin jäsentä tutustumaan sen Johanna Maij-Weggenin ((EYVL C 11, 13.1.1997. )) kirjalliseen kysymykseen E-2471/96 antamaan vastaukseen, jonka mukaan komissiolla ei ole lehdistössä esiintyneiden väitteiden lisäksi hallussaan mitään näitä syytöksiä koskevia todisteita.